Diari Oficial de la Generalitat Valenciana


Sumari del DOGV 4309, del 07-08-2002 (2002/8723)

RESOLUCIÓ de 23 de juliol de 2002, del sotssecretari de l'Oficina de Ciència i Tecnologia, per la qual es concedixen les ajudes per a facilitar l'assistència per a la participació en congressos, jornades, seminaris i altres reunions especialitzades de caràcter científic, tecnològic i humanístic.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4309

Data del DOGV
:   07-08-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/8723


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 23 de juliol de 2002, del sotssecretari de l'Oficina de Ciència i Tecnologia, per la qual es concedixen les ajudes per a facilitar l'assistència per a la participació en congressos, jornades, seminaris i altres reunions especialitzades de caràcter científic, tecnològic i humanístic. [2002/X8723]
  
L'Orde de 18 de gener de 2002, de la Conselleria d'Innovació i Competitivitat, per la qual es convoquen diferents beques i ajudes per a les accions de suport a la investigació per a l'exercici 2002, establix en el Títol V les bases per a la resolució de referència i faculta el sotssecretari de l'Oficina de Ciència i Tecnologia per a dictar les disposicions i adoptar les mesures que considere oportunes per al desenvolupament i l'aplicació d'aquella disposició.
  
Per Resolució de 29 de maig de 2002, del sotssecretari de l'Oficina de Ciència i Tecnologia, va ser publicada al tauler d'anuncis de l'Oficina de Ciència i Tecnologia (carrer Colom núm. 66 de València) i en l'adreça d'internet http://www.gva.es/ocyt/ la relació de sol·licituds admeses i excloses provisionalment i les que havien de completar la documentació preceptiva.
  
Per Resolució de 2 de juliol de 2002, del sotssecretari de l'Oficina de Ciència i Tecnologia (correccions d'errades de 8 i 22 de juliol), va ser publicada en el tauler d'anuncis de l'Oficina de Ciència i Tecnologia i en l'adreça d'internet http://www.gva.es/ocyt la relació de sol·licituds admeses, excloses i desistides.
  
Així mateix, l'article 4 de l'orde esmentada disposa que, finalitzat el procés d'avaluació, la concessió o denegació de les ajudes es realitzarà per resolució del conseller d'Innovació i Competitivitat i es publicarà en el Diari Oficial de la Generalitat Valenciana.
  
Per Resolució de 18 de febrer de 2002, del conseller d'Innovació i Competitivitat es delega la firma de les resolucions de concessió o de denegació de les ajudes convocades per l'esmentada Orde de 18 de gener de 2002.
  
Per tot això, una vegada comprovades les sol·licituds presentades i finalitzat el procés d'avaluació, resolc:
  
Primer
  
Concedir les ajudes per a facilitar l'assistència per a la participació en congressos, jornades, seminaris i altres reunions especialitzades de caràcter científic, tecnològic i humanístic a les persones beneficiaries que figuren relacionades en l'annex de la present resolució, pel període i les quanties que s'hi indiquen.
  
Segon
  
Autoritzar la despesa i disposar del crèdit corresponent per al pagament als beneficiaris que figuren en l'annex I, per un import total de 180.344,21 euros, a càrrec de l'aplicació pressupostària 13.57.47.936.69.0 línia de subvenció T4017000.
  
Tercer
  
Denegar les ajudes per a facilitar l'assistència per a la participació en congressos, jornades, seminaris i altres reunions especialitzades de caràcter científic, tecnològic i humanístic a les persones que, havent figurat com admeses en la resolució de 2 de juliol de 2002, no apareixen relacionades en l'annex de la present.
  
Quart
  
Les persones beneficiaries de les ajudes estan obligades al compliment de les bases de l'Orde de 18 de gener de 2002, abans esmentada.
  
Cinqué
  
D'acord amb el que disposen els articles 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia següent de la publicació de la present resolució.
  
València, 23 de juliol de 2002.- El sotssecretari de l'Oficina de Ciència i Tecnologia: Javier Quesada Ibáñez.